Toyota Prius Plug-in -hybridiauto.
Ford Escape plug-in-hybridiauto.
Chevrolet Volt plug-in-hybridiauto.
**Plug-in-hybridiauto** (myös **pistokehybridi**, **ladattava hybridi** tai **lataushybridi**; engl. *plug-in hybrid electric vehicle*, lyhennys **PHEV**) tarkoittaa hybridiautoa, jonka akut on mahdollista ladata ulkoisesta sähkönlähteestä.

Plug-in-hybridin akusto on isompi kuin ei-ladattavan hybridin. Akuston turvin autolla voi ajaa kymmeniä kilometrejä polttomoottoria edullisemmin.

Ladattavien hybridiautojen etuja ja haittoja
--------------------------------------------

Valmistajien mukaan ladattavat hybridit "yhdistävät polttomoottoriautojen ja täyssähköautojen parhaat puolet". Niiden kanssa ei tarvitse olla huolissaan polttomoottoriautoja lyhyemmästä toimintamatkasta.

Ajettaessa ajosuoritteen pääosa lyhyitä matkoja akun varassa toimivalla sähkömoottorilla, ja mikäli akkuja ladataan säännölisesti, pysyy pistokehybridien WLTP-keskikulutus matalana, yleensä 1–2 litraa / 100 km. Tällöin ajonaikaisia CO2-päästöjä syntyy merkittävästi vähemmän kuin polttomoottoriautolla. Suomessa pieni kulutusarvo myös vaikuttaa alentavasti autoveroon.*tarvitaan parempi lähde* Toisaalta mikäli ajetaan pidempiä ajomatkoja, lisääntyy keskikulutus akuston tuoman raskaamman rakenteen vuoksi. Maantienopeuksissa ajoneuvon melutaso (vallitsevana tekijänä näissä nopeuksissa aerodynamiikka ja rengasmelu) sekä renkaiden ja tien kulumisen synnyttämät hiukkaspäästöt ovat myös lähellä vastaavaa polttomoottoriautoa. *lähde?*

### Laajan käyttöönoton esteitä

**Tekniikka:** Akkujen turvaama toimintamatka on lyhyt ja lataaminen hidasta. Akusto on myös vaihdettava, mutta nykytekniikalla vaihtoväli on 10 vuoden*lähde?* pituinen ja kustannus on laskenut 2 000-8 000 euroon*lähde?*. Pistokehybridin kanssa ei myöskään pääse eroon polttomoottorin huoltotarpeesta. Plug-in hybridin akun takuu raukeaa, jos auton jättää seisomaan yli kolmeksi kuukaudeksi.

**Hinta:** Akkujen lataaminen on halpaa, mutta itse akut kalliita. Akkujen hintataso on kuitenkin laskenut, ja pistokehybridin saa Suomessa jo itselleen esimerkiksi 40 000 eurolla. Hinta on kuitenkin vastaavaa täyssähköautoa suurempi, sillä plug-in-hybridiin tarvitaan sähköauton komponenttien lisäksi polttomoottoriauton moottori ja osat. Näin ollen plug-in-hybridin hintaa ei ole mahdollista saada laskettua edes sähköautojen tasolle.

### Älykkään autotallin käsite

Plug-in-hybridin merkittävimpiä etuja on sen mahdollisuus tasata sähkönkulutusta.*kenen mukaan?* Esimerkiksi tuulivoiman ja aurinkosähkön ongelmana on se, ettei sähköä saada tasaisesti. Plug-in-hybridit voisivat toimia uusioenergian varastona silloin kun sitä on saatavana ja luovuttaa energiaa sitten kun sitä kipeimmin tarvitaan. Rocky Mountain Institute arvioi, että kulutushuipun tasaamisen rahallinen arvo olisi yli 400 euroa autoa kohden. Tähän tarvittava teknologia ei kuitenkaan ole vielä kehitetty käyttövalmiiksi. Tämän toteuttaminen vaatisi voimakasta siirtymistä kohti uusiutuvan energian käyttöä; hajautettuja energiantuotannon muotoja; sähköverkon muuttamisen hajautettua energiaa vastaanottavaksi *smart gridiksi*; sekä koko autokannan nykyistä nopeampaa uusiutumista.

Myydyimmät ladattavat hybridit Euroopassa
-----------------------------------------

Ladattavien hybridiautojen (PHEV) myydyimmät automallit vuoden 2020 tammi-syyskuussa olivat EU- ja EFTA-alueella oheisen taulukon mukaisia. Vertailuna samojen automallien myynti edellisen viiden vuoden aikana. Tarjonta on laajentunut ja muuttunut huomattavasti vuosina 2018-2020; useita täysin uusia hybridiautomalleja on tullut Euroopan markkinoille. Huomaa, että vuodesta 2018 lähtien aineistolähde poikkeaa vanhemmasta.

| Suosituimmat ladattavat hybridiautot (PHEV) EU- ja EFTA-maissa |
| --- |
| Sija2020 | Automerkki ja malli | 2020kpl | 2020(%) | 2019(kpl) | 2019(%) | 2018(kpl) | 2017(kpl) | 2016(kpl) | 2015(kpl) |
| 1 | Mercedes A250e | 29 427 | 5,1 | 0 | 0,0 | 0 | 0 | 0 | 0 |
| 2 | Mitsubishi Outlander PHEV | 26 673 | 4,7 | 34 597 | 17,0 | 12 132 | 19 189 | 21 333 | 31 275 |
| 3 | Volvo XC40 PHEV | 26 506 | 4,6 | 0 | 0,0 | 0 | 0 | 0 | 0 |
| 4 | VW Passat GTE | 26 421 | 4,6 | 5 321 | 2,6 | 11 373 | 13 599 | 13 330 | 4 819 |
| 5 | BMW 330e | 25 087 | 4,4 | 10 172 | 5,0 | 7 327 | 10 117 | 8 692 | 89 |
| 6 | Ford Kuga | 22 628 | 3,9 | 0 | 0,0 | 0 | 0 | 0 | 0 |
| 7 | Volvo XC60 T8 | 22 531 | 3,9 | 13 738 | 6,8 | 7 835 | 3 961 | 0 | 0 |
| 8 | Audi Q5 PHEV | 18 682 | 3,3 | 2 417 | 1,2 |  |  |  |  |
| 9 | Mercedes-Benz E300e/de | 18 549 | 3,2 | 11 815 | 5,8 | 0 | 0 | 0 | 0 |
| 10 | Kia Niro PHEV | 17 953 | 3,1 | 12 297 | 6,1 | 9 951 | 2 843 | 0 | 0 |
| **Yht.** | **Kaikki mallit** | **573 526** | 100,0 | 203 114 | 100,0 | 154 832 |  |  |  |

  

\* Euroopan vuoden 2020 myydyimpien ladattavien hybridin myyntimääriä Euroopassa aiempina vuosina ei ole mainittu lähteessä.

  

* Mersun hybridimalli 250e oli koko vuoden 2020 myydyin ladattava hybridiautomalli Euroopassa (EU+EFTA).Mersun hybridimalli 250e oli koko vuoden 2020 myydyin ladattava hybridiautomalli Euroopassa (EU+EFTA).
* Mitsubishi Outlander PHEV:n GT-versio (2020).Mitsubishi Outlander PHEV:n GT-versio (2020).
* Volvon XC40 PHEV (2020).Volvon XC40 PHEV (2020).
* Kasvonkohotuksen vuonna 2019 saanut Volkswagen Passat GTE 1.4 (2020).Kasvonkohotuksen vuonna 2019 saanut Volkswagen Passat GTE 1.4 (2020).
* Ford Kugan hybridimalli myi etenkin alkuvuonna 2020 hyvin Euroopassa.Ford Kugan hybridimalli myi etenkin alkuvuonna 2020 hyvin Euroopassa.
* Volvo XC60-lataushybridi (2019).Volvo XC60-lataushybridi (2019).

Lähteet
-------

* Micheline Maynard, Toyota Will Offer a Plug-In Hybrid by 2010, The New York Times 14.1.2008

### Viitteet

1. 1 2 3 4  Harry Kuurio: Autovuosi 2020 tullaan muistamaan ainakin yhdestä seikasta – autoverokin liittyy ilmiöön *Ilta-Sanomat*.  14.2.2020. Viitattu 27.4.2020.
2. 1 2  Glossary (lyhenteiden selitykset) European Alternative Fuels Observatory, eafo.eu.  Arkistoitu 29.12.2020. Viitattu 14.12.2020. (englanniksi)
3. ↑  Tiesitkö: Plug in hybridiä ei voi jättää seisomaan yli kolmeksi kuukaudeksi - takuu raukeaa! 13.9.2017 Iltalehti
4. ↑  Alan Durning, Give up car-lessness for Rob Lowe's plug-in? Sightline Daily 14.11.2007. Viitattu 21.7.2008.
5. 1 2 3  Alex Steffen, My Other Car is a Bright Green City, World Changing, 23.1. 2008 (Arkistoitu – Internet Archive) Viitattu 21.7.2008.
6. 1 2 3  Bart Demandt: European sales 2020 EV and PHEV (mukana 28 EU+EFTA-maata; sivusto alankomaalaisen yksityishenkilön ylläpitämä) *carsalesbase.com*. Viitattu 5.3.2020. (englanniksi)
7. 1 2 3  Bart Demandt: European sales 2019 EV and PHEV (mukana 28 EU+EFTA-maata; sivusto alankomaalaisen yksityishenkilön ylläpitämä) *carsalesbase.com*. Viitattu 14.12.2020. (englanniksi)
8. 1 2 3  Bart Demandt: European sales 2018 EV and PHEV (mukana 28 EU+EFTA-maata; sivusto alankomaalaisen yksityishenkilön ylläpitämä) *carsalesbase.com*. Viitattu 14.12.2020. (englanniksi)
9. 1 2  Vechicle Stats: Top 5 selling BEV, Top 5 selling PHEV (Tilastot koko EU:sta, oletuksena kuluva vuosi. Vielä kesällä 2018 oli valittavissa vuodet 2008 lähtien (Year), ja Suomea koskevan vuositilaston sai esille valinnalla Country= Finland.)  Vuosien 2015-2017 tiedot ladattu lähteestä vuosina 2016-2018, sittemmin tietokantaa on muutettu. European Alternative Fuels Observatory, eafo.eu.  Arkistoitu 6.9.2021.  (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Plug-in-hybridiauto**.
* 1 h 17 min pituinen video Rocky Mountain Instituten työstä plug-in hybridien ja älykkäiden autotallien parissa
* Liikennefakta: Liikennekäytössä olevat henkilöautot käyttövoimittain (Arkistoitu – Internet Archive)